OzLabs/hebrew-wiki-articles huggingface dataset:
אמיק ביראם

אמיק ביראם (באנגלית: Amick Byram; נולד ב-24 בינואר 1955) הוא זמר טנור אמריקאי, והיה מועמד פעמיים לפרס גראמי.<ref name="byram"></ref><ref>[http://www.broadwayworld.com/viewcolumn.cfm?colid=14487 Broadway World website]</ref>

== ביוגרפיה ==
ביראם הוא יליד מחוז מק'לנן, טקסס, ביראם שר בלמעלה ממאה סרטים, כולל "נסיך מצרים" (משה), "שרק", "אלאדין", "היפה והחיה", "מלך האריות", "פוקהונטס", "הרקולס", "מולאן", "פוקהונטס 2: מסע לעולם חדש", :הדרך לאל דוראדו" וה"מטריקס".

ביראם שיחק בהפקות תיאטרון רבות, כולל פנטום האופרה, בברודוויי ובלוס אנג'לס, "עלובי החיים", "שדרות סאנסט" בתפקיד ג'ו גיליס (לצד גלן קלוז), "ישו כוכב עליון". בטלוויזיה הוא שיחק את איאן אנדרו טרוי, אביה של דיאנה טרוי בסדרה "מסע בין כוכבים: הדור הבא", והופיע ב"משפחת סימפסון".<ref name="IMDb">Internet Movie Database entry</ref>

הוא נשוי לשחקנית והזמרת קסנדרה ביראם והוא אחיו של זמר הגוספל דני ביראם. ביראם הוא המפיק והמייסד של תיאטרון אמריקן קואסט. הוא בוגר אוניברסיטת אורל רוברטס.<ref>"ORU Excellence Magazine", Winter 2015, pg.28</ref>

==קישורים חיצוניים==

== הערות שוליים ==

קטגוריה:זמרי טנור
קטגוריה:זמרים אמריקאים
קטגוריה:מדבבים אמריקאים
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1955
אטלזאורוס

איור אפשרי של הדינוזאור
אטלזאורוס (שם מדעי: Atlasaurus; מילולית: "לטאת הרי האטלס") הוא סוג של דינוזאור זאורופוד בן לקבוצה טוריאזאוריה, שחי בצפון אפריקה של היורה התיכון לפני 167.7 עד 164.7 מיליון שנה מזמננו.

האטלזאורוס היה בעל דמיון מסוים לברכיוזאורוס, אך קטן ממנו בהרבה ובעל מספר הבדלים במבנה השלד. הוא היה בעל 12 חוליות בעמוד השדרה, בעל גולגולת זקופה בעלת מבנה שיניים מעוגלות וקשיחות שהתאימו ללעיסת עלי מחטניים וציקסיים ששגשגו במשך היורה. הצוואר היה קצר יחסית, באורך 3.8 מטרים והזנב והגפיים היו ארוכים יחסית עם עצם ירך באורך 1.95 מטר. אורכו הממוצע של הדינוזאור הגיע ל-15 מטרים ומשקלו ל-22 טונות בממוצע.

דינוזאור זה התגלה ב-1999 בתצורת גויטיואה שבמרוקו, על האטלס הגבוה - החלק הגבוה ביותר בהרי האטלס. הממצאים תוארו בידי החוקרים Monbaron, Russell & Taquet והוא נקרא על שם הרי האטלס והסיומת "saurus" - לטאה. סוג זה הכיל מין בודד - Atlasaurus imelakei, שפירושו: ענק. במקור סברו שהוא סוג של צטיוזאורוס אך מבנה העצמות שלו היה שונה.

==קישורים חיצוניים==

קטגוריה:אאוזאורופודה
קטגוריה:דינוזאורים שחיו ביורה תיכון באפריקה
קטגוריה:מאובני טקסונים שתוארו ב-1999
שיין פול מקגי

שיין פול מקגי (באנגלית: Shane Paul McGhie; נולד ב-26 בנובמבר 1993) הוא שחקן קולנוע וטלוויזיה אמריקאי.<ref></ref>

== ביוגרפיה ==
מקגי נולד לוס אנג'לס, קליפורניה, להורים ג'מייקנים. הוא למד בתיכון בוורלי הילס שם למד במגמה לאמנויות התיאטרון בבית הספר. בזמן הלימודים קיבל שיין הכשרה קולית קלאסית. ביוני 2011, לאחר שסיים את לימודיו בתיכון שיין, הוא החל ללמוד באוניברסיטת מדינת קליפורניה תוך שהוא ממשיך בקריירת המשחק שלו. לאחר שנת לימודים אחת הוא עבר לאוניברסיטת דרום קליפורניה, שם סיים תואר ראשון במשפטים בשנת 2016.

== קריירה ==
בשנת 2017, שיחק מקגי קיבל בפרק בעונה ה-13 של דרמת הפשע מחשבות פליליות של רשת CBS. באותה שנה הופיע בפרק בסדרה "חסרי בושה".<ref></ref> 

בשנת 2018 הוא שיחק בתפקיד חוזר בסדרת הטלוויזיה "שקרים קדושים" בתפקיד ג'וד לילנד.<ref></ref><ref></ref> 

בשנת 2019 שיחק בתפקיד ג'מאל בארי בדרמה הקומית "מה גברים רוצים" לצד טראג'י פ. הנסון, אלדיס הודג', אריקה באדו וטרייסי מורגן.<ref></ref><ref></ref> באותה שנה שיחק בסרט המצליח "אחרי ש..." בתור לנדון, ובאותו תפקיד בסרט ההמשך "אחרי שהתנגשנו" משנת 2020.<ref></ref>

== פילמוגרפיה ==

=== קולנוע ===
{| class="wikitable"
|+
! שנה
! סרט
! תפקיד
! הערות
|-
|2015
|ויקטור
|ספייק
|
|-
| rowspan="4" | 2019
| מה גברים רוצים
| ג'מאל בארי
|
|-
| אחרי ש...
| לנדון גיבסון
|
|-
|Foster Boy
| ג'מאל רנדולף
| <ref></ref>
|-
| American Skin
| ג'ורדין קינג
|
|-
| 2020
| המשמרת האחרונה
| ג'בון
| <ref></ref>
|-
| 2020
| אחרי שהתנגשנו
| לנדון גיבסון
|
|-
| rowspan="2" |TBA
|El Tonto
|
|
|-
|End of the Night
|בו דאגלס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="3" |2017
|Rebel
|קרלטון סילבר
|פרק: "Partners"
|-
|מחשבות פליליות
|האנטר
|פרק: "Lucky Strikes"
|-
|חסרי בושה
|ג'ודה
|פרק: "The (Mis)Education of Liam Fergus Beircheart Gallagher"
|-
|2018
|שקרים קדושים
|ג'ודה לאלנד
|4 פרקים
|-
| rowspan="2" |2019
|לא ייאמן
|קונור
|מיני-סדרה
|-
|דולי פרטון: מיתרי הלב
|לינקולן דולרהייד
|פרק: "Down from Dover"
|-
|2020-2019
|גרינליף
|דנטה
|7 פרקים
|-
| rowspan="2" |2020
|סיפורים מופלאים
|לי איסטון
|פרק: "The Heat"
|-
|השריף
|פקד ג'וזף האריס
|תפקיד ראשי; 13 פרקים
|-
|2021
|Calls
|לו
|פרק: "The Universe Did It"
|-
|2023
|פוקר פייס
|אוסטין
|פרק: "The Stall"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא ג'מייקני
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1993
הלן טאפט מאנינג

הלן טאפט עם הוריה ואחיה (1912)
הלן הרון טאפט מאנינג (באנגלית: Helen Herron Taft Manning 1 באוגוסט 1891 - 21 בפברואר 1987) הייתה פרופסור אמריקאית להיסטוריה ודקאן קולג'. היא הייתה ילדתם האמצעית ובתם היחידה של נשיא ארצות הברית ויליאם הווארד טאפט ואשתו הלן הרון טאפט.

== חיים אישיים ==
כמו אחיה הבכור רוברט ואחיה הצעיר צ'ארלס, הלן טאפט הייתה בעלת הישגים לימודיים גבוהים. היא הצליחה להגיע למטרות שאמה לא קיבלה גישה אליהן בגלל המגבלות החברתיות שהוטלו על נשים בתקופת אמה. היא קיבלה מלגת לימודים במכללת ברין מאר בפילדלפיה, שם למדה כשאביה נבחר לנשיא בשנת 1908.

לימודיה באוניברסיטה הופסקו לזמן מה כשאמה לקתה בשבץ מוחי ונותרה נכה. היא עברה לגור בבית הלבן עם משפחתה ועזרה לאמה להתגבר על הבעיות בתנועה ובדיבור כתוצאה מהשבץ. טאפט שימשה גם כמארחת רשמית בתפקידים רבים בבית הלבן בזמן שאמה הייתה מוגבלת. בדצמבר 1910 נערכה לה מסיבת הצגתה לראשונה בחברה בבית הלבן.

לאחר שאמה התאוששה, היא חידשה את לימודיה בברין מור, וסיימה את לימודיה בשנת 1915 עם תואר ראשון בהיסטוריה. היא הייתה סופרג'יסטית שנסעה ברחבי המדינה ונאמה נאומים למען תמיכה בהצבעה למען זכות הצבעת נשים וזכויות נשים.

ב־15 ביולי 1920 התחתנה עם פרופסור להיסטוריה מאוניברסיטת ייל בשם פרדריק ג'ונסון מאנינג (1894–1966), שעבר אז ללמד במכללת סווארת'מור.

למאנינג היו שתי בנות:
* הלן טאפט מאנינג האנטר (5 באוקטובר 1921 - 17 באוקטובר 2013)
* קרוליין מאנינג קנינגהאם (18 בינואר 1925 - 23 במרץ 2020)

שתי הבנות המשיכו גם בקריירה בהוראה.<ref name="Helen Herron Helene Taft Manning"></ref>

== קריירה אקדמית ==
בשנת 1917, בגיל 26 בלבד, מונתה טאפט לדקאן של מכללת ברין מאר, וכיהנה כנשיאת המכללה בפועל בשנת 1919.

לאחר מכן למדה באוניברסיטת ייל, שם סיימה דוקטורט בהיסטוריה. תחומי העניין של המחקר שלה התמקדו בהיסטוריה של צפון אמריקה בסוף המאה השמונה עשרה ובתחילת המאה התשע עשרה. בשנת 1925 חזרה לברין מאר כדיקנית ופרופסור להיסטוריה. היא שימשה כדיקנית עד 1941, ולימדה היסטוריה עד שפרשה בשנת 1957, לאחר שהייתה ראש המחלקה. היא המשיכה לחקור ולפרסם מאמרים במהלך פרישתה.<ref name="The New York Times"></ref>

כתביה, הכוללים אוסף של התכתבויות אישיות, עבודה מקצועית ועבודות בעלה מאוחסנים בארכיון מכללת ברין מאר.<ref></ref>

== מותה ==
טאפט נפטרה בשנת 1987 בגיל 95 מדלקת ריאות בבית אבות בפילדלפיה.<ref name="The New York Times"/> היא נקברה בבית הקברות של כנסיית הגואל בברין מאוור, פנסילבניה.<ref name="Helen Herron Helene Taft Manning"/>

==קישורים חיצוניים==

* 

== הערות שוליים ==

קטגוריה:היסטוריוניות אמריקאיות
קטגוריה:ילדי נשיאי ארצות הברית
קטגוריה:משפחת טאפט
קטגוריה:בוגרות מכללת ברין מאר
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:סגל מכללת ברין מאר
קטגוריה:סופרג'יסטיות אמריקאיות
קטגוריה:אמריקאיות שנולדו ב-1891
קטגוריה:אמריקאים שנולדו ב-1891
קטגוריה:אמריקאיות שנפטרו ב-1987
קטגוריה:אמריקאים שנפטרו ב-1987
ניתוח עפעפיים

ניתוח בעפעף העליון
ניתוח עפעפיים (באנגלית: Blepharoplasty) הוא ניתוח פלסטי לתיקון פגמים, עיוותים בעפעפיים ולשינוי אסתטי של אזור העיניים. ההליך כורת, מסיר או ממקם מחדש של רקמות עודפות, כגון עור ושומן, ומחזק רקמות של השריר והגידים המקבילות. הליך ניתוח העפעפיים פותר בעיות תפקודיות וקוסמטיות מסביב לאזור העין. ההליך נפוץ יותר בקרב נשים, שהיוו כ־85% מהליכי ניתוח העפעפיים בשנת 2014 בארצות הברית ו-88% מההליכים הללו בבריטניה<ref></ref><ref></ref>. ניתוחי עפעפיים מבוצעים לרוב למטרות אסתטיות להרמת העפעף ויכולים להיות גם לסיבות תפקודיות כמו השבת התפקוד התקין של העפעפיים. במהלך הניתוח משתמשים בסילוק עודפי עור מהעפעפיים, החלקת שרירי העין הבסיסיים, הידוק המבנים התומכים וכריתת שומן עודף באזור בעין, על מנת לייצר מעבר אנטומי חלק מהעפעף התחתון ללחי.

הליך ניתוח העפעפיים בדרך כלל מתבצע באמצעות חתכים כירורגיים חיצוניים המתבצעים לאורך קמטי העור הטבעיים של העפעפיים העליונים והתחתונים ובכך מסתירים את צלקות הניתוח מהעין. ניתן לבצע את החתכים גם מהלחמית, המשטח הפנימי של העפעף התחתון<ref></ref>. ניתוח עפעפיים נמשך בדרך כלל 1–3 שעות כדי להשלים. לאחר הניתוח, הנפיחות הראשונית והחבורות כתוצאה מהניתוח ייפוגו ויחלפו תוך שבועיים, התוצאות הסופיות והיציבות של תיקון ניתוח העפעפיים יתגלו לאחר מספר חודשים. לאחר ההליך, תפר מיוחד ממוקם ליד הפינה החיצונית של העפעף התחתון, שנמצא בתוך הרקמה. זה מאפשר לעפעף להתייצב ולהישאר קבוע במהלך תהליך הריפוי. התפר מומס לאחר ארבעה עד שישה שבועות של שימוש. המצב האנטומי של העפעפיים, איכות "הבלאי" של עור המטופל, ומצבם הכללי של הרקמות הסמוכות כתוצאה ממצבים אנטומיים של המטופל, משפיעים על התוצאות התפקודיות והאסתטיות. הסיבוכים הרפואיים של הניתוח מושפעים מתסמונת העין היבשה, רפיון עור ועיניים בולטות. במדינות רבות באסיה ניתוח עפעפיים כפול הוא הניתוח הפופולרי ביותר, במיוחד בקוריאה הדרומית. תלוי בשיטות, בניסיון הרופאים ובמורכבות הניתוח, ניתוח זה יכול לעלות בין כ-2,000 $ ל-4,000 דולר. ההליך מפורסם בייצור עפעפיים הנראים טבעיים לטווח הארוך. בגלל שכיחותה הרבה של הפעולה, זרים רבים בארצות הברית נוסעים מדי שנה לדרום קוריאה כדי לבצע את ניתוח העפעפיים<ref></ref>.

== קישורים חיצוניים ==

* [https://www.clalit.co.il/he/Clalit_Aesthetics/Pages/blepharoplasty.aspx ניתוח עפעפיים], באתר הכללית
* [https://www.medico.co.il/רפואת-עיניים/כל-מה-שצריך-לדעת-על-ניתוחי-עפעפיים/ ניתוחי עפעפיים], באתר Medico

==הערות שוליים==

קטגוריה:כירורגיה פלסטית: פעולות
קטגוריה:רפואת עיניים
לימפומה של תאי מעטפת

לימפומה של תאי מעטפת (באנגלית: Mantle cell lymphoma) היא לימפומה, שאינה הודג׳קין, מן הלימפומות של תאי B, אשר נגרמת עקב פגיעה במעטפת תאי ה-B בזקיקי קשרי הלימפה (מכאן שמה). 

במרבית המקרים נובעת לימפומה זאת מטרנסלוקציה כרומוזומלית של כרומוזומים 11 ו-14 , אשר נשברים ומתחברים האחד לשני (התקה הדדית). עקב כך, תאי ה-B יוצרים את החלבון בכמות עודפת. חלבון זה משמש בכמויות רגילות לגדילת התא, וכשנוצר בו עודף, תאי המעטפת גדלים ללא בקרה.

== אפידמיולוגיה ==
ישנם כ-15,000 מטופלים בארצות הברית עם לימפומה של תאי מעטפת, המהווים כ-6% מכלל מקרי הלימפומה שאינה הודג'קין<ref></ref><ref name="Skarbnik2015"></ref>. בעת אבחנתם, המטופלים בלימפומה של תאי מעטפת בדרך כלל בשנות ה-60 לחייהם וכבר נמצאים במצב של מחלה מתקדמת. 

== אטיולוגיה ==
לימפומה של תאי מעטפת דווחה במקרים נדירים כקשורה לתגובות אלרגיות קשות לעקיצות יתושים<ref name="pmid27177994"></ref><ref name="pmid27900557"></ref>. לימפומה של תאי מעטפת, כמו רוב סוגי הסרטן, נובעת מרכישת מוטציות גנטיות (לא תורשתיות) בזמן התמיינות תאים, דבר זה מוביל להתרחבות המושבה של לימפוציטים מסוג B ממאירים. הגורמים המקדמים את השינויים הגנטיים אינם ניתנים לזיהוי, ובדרך כלל מתרחשים אצל אנשים ללא גורמי סיכון להתפתחות לימפומה. מכיוון שמדובר בהפרעה גנטית נרכשת, לימפומה של תאי מעטפת אינה מחלה מידבקת ואינה תורשתית.

== תסמינים ==
כמחצית מהמטופלים סובלים מתסמיני B כגון חום, הזעות לילה או ירידה בלתי מוסברת במשקל (מעל 10% ממשקל הגוף). כמו כן, קשרי הלימפה והטחול בדרך כלל מוגדלים אצל הסובלים מהמחלה, ומעורבות מח עצם, כבד ומערכת העיכול מתרחשת מוקדם יחסית במהלך המחלה<ref></ref>.

== אבחנה ==
אבחון לימפומה של תאי מעטפת דורש בדרך כלל בדיקה של חתכים היסטלוגיים של חלק מקשריות הלימפה שהוסרו בניתוח. שיטות אחרות המשמשות לאבחנה, כוללות ציטוגנטיקה והיברידיזציה פלואורסצנטית באתר (FISH). PCR (תגובת שרשרת פולימראז) ופריימרים קלונוטיפים מסוג CER3 הן שיטות נוספות המשמשות לאבחון, אך לעיתים רחוקות יותר. 

== טיפול ==
אין טיפולים סטנדרטים מוכחים לטיפול בלימפומה של תאי מעטפת, ואין הסכמה בקרב מומחים כיצד לטפל בה בצורה אופטימלית<ref></ref>. משטרי טיפול רבים זמינים ולעיתים קרובות מתקבלים שיעורי תגובה טובים, אך המחלה כמעט תמיד מתקדמת לאחר כימותרפיה. בדרך כלל הישנות המחלה מהירה יותר, וקשה יותר לטפל בה. ישנם משטרי טיפול המיועדים לטפל בהישנות המחלה, וגישות חדשות נמצאות בבדיקה, מטופלים רבים עם לימפומה של תאי מעטפת נרשמים לניסויים קליניים לקבלת הטיפולים החדישים ביותר. 

== פרוגנוזה ==
שיעור ההישרדות בלימפומה של תאי מעטפת ל-5 שנים הוא בדרך כלל 50% (לימפומה של תאי מעטפת מתקדמת) עד 70% (עבור לימפומה של תאי מעטפת לא מתקדמת)<ref>Most recent values in:</ref><ref></ref>. בדיקת שיעור ההישרדות לאנשים עם לימפומה של תאי מעטפת היא בעייתית ואינדקסים אינם פועלים היטב בגלל שמטופלים רבים סובלים ממחלה בשלב מתקדם. דירוג משמש אך אינו אינפורמטיבי במיוחד, מכיוון שתאי B ממאירים יכולים לנוע בחופשיות דרך מערכת הלימפה ולכן רוב המטופלים נמצאים בשלב III או IV בזמן האבחון.

== ראו גם ==

* לימפומה שאינה הודג'קין 
* לימפומה מפושטת של תאי B 
* לימפומה פוליקולרית 
* לימפומה של העור 
* לימפומה של הקיבה 

==קישורים חיצוניים==

* 

==הערות שוליים==

קטגוריה:סרטן
סוואלו סידקאר SS 1

סוואלו סידקאר SS 1 (באנגלית: Swallow Sidecar SS1, קרוי גם: SS 1, קרוי גם: Jaguar SS1) היא מכונית סלון שיוצרה במספר תצורות, מתוצרת יצרנית האופנועים (כולל סירה מחוברת) וגופי רכב Swallow Coachbuilding Company Limited, שם רשמי: Walmsley & Lyons, שם מסחרי: Swallow Sidecar Company (1926-1922), שם מסחרי נוסף: Swallow Sidecar and Coachbuilding Company (1927-1926), שם מסחרי נוסף: Swallow Coachbuilding Company (1930-1927) אשר ייצרה את דגמי "סוואלו סידקאר SS 1" בין השנים 1931–1934.

בשנת 1934 נקנתה היצרנית "Swallow Coachbuilding Company Limited" על ידי "SS Cars".

בין השנים 1934–1936 יוצרו דגמי "סוואלו סידקאר SS 1" על ידי יצרנית הרכב הבריטית "SS Cars" (שם מלא: "S. S. Cars Limited")

לסכום: דגמי "סוואלו סידקאר SS 1" יוצרו בין השנים 1936–1931 בבריטניה.

בשנת 1945 SS Cars שינתה את שמה ליגואר

===תצורות===
* 4 מושבים - קופה (יוצר משנת 1932)
* 4 מושבים "tourer" (יוצר משנת 1933)
* 4 מושבים - סלון (יוצר משנת 1933)
* 4 מושבים - "Airline saloon" (יוצר משנת 1935)
* 4 מושבים - קופה קבריולה (יוצר משנת 1935)

== נתונים ==
* יוצרו 4,254 יחידות
* 2 דלתות
* מנוע קדמי
* מנוע בנזין
* סוג הנעה: הנעה אחורית 4x2
* מחיר דגם קופה בסיסי בשנת 1932 היה 310 לירה שטרלינג (בבריטניה)

== גלריה ==
<gallery mode="packed" heights="100">
קובץ:SS 1 at Cité de l'Automobile 086.jpg | "סוואלו סידקאר SS 1"
קובץ:Standard swallow saloon 02.jpg | "סוואלו סידקאר SS 1", דגם "Airline saloon"
קובץ:Standard swallow saloon 01.jpg | "סוואלו סידקאר SS 1", דגם "Airline saloon"
קובץ:1935 SS 1 Airline 2.6.jpg | "סוואלו סידקאר SS 1", דגם "Airline saloon", שנת 1935
קובץ:SS I 16 HP Saloon 1934.jpg| "סוואלו סידקאר SS 1", דגם קופה, שנת 1934
קובץ:S.S.1 16-20 Fourlight Saloon 1934 (16685795388).jpg | "סוואלו סידקאר SS 1", דגם קופה, שנת 1934
קובץ:SS1 tourer, Lime Rock.jpg | "סוואלו סידקאר SS 1", דגם "Tourer"
קובץ:1932 SS1 16hp (41235421124).jpg | "סוואלו סידקאר SS 1", קבריולה, שנת 1932
קובץ:Jaguar - SS One - 1936 - 6 cyl - Kolkata 2013-01-13 3281.JPG | "סוואלו סידקאר SS 1", קבריולה, שנת 1936
קובץ:Dashboard - Jaguar - SS One - 1936 - 26 hp - 6 cyl - Kolkata 2013-01-13 3098.JPG | "סוואלו סידקאר SS 1", קבריולה, שנת 1936 - מבט לתא הנהג ולוח מחוונים
קובץ:SS 1 coupé 1933 (5445279635).jpg | "סוואלו סידקאר SS 1", דגם קופה, שנת 1933 מבט למכסה הרדיאטור ולוגו היצרן
</gallery>

==ראו גם==
* יגואר

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1931
קטגוריה:מכוניות בריטיות
SS 1
קפולץ'

קפולץ (בהונגרית: Kapolcs) הוא כפר קטן במחוז וספרם שבמרכז הונגריה.
כמו כפרים רבים באירופה גם בקפולץ' מספר התושבים נמצא בירידה. כך, בשנת 1990 חיו בכפר 450 תושבים, ובשנת 2020 רק 424 תושבים.

==יהודי קפולץ'==
בקפולץ' חיו יהודים בתקופות זמן שונות. בשנת 1944 נלקחו 17 היהודים שנשארו בכפר ונשלחו למחנות ההשמדה. ובשנת 2007 שופץ בית הקברות בקפולץ'
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|88
|
|-
|1880
|102
|1,103
|-
|1910
|68
|
|-
|1920
|27
|
|-
|1930
|21
|
|-
|1941
|17
|912
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
פרדי ברת'ולומיו

פרדי ברת'ולומיו (Freddie Bartholomew; 28 במרץ 1924 - 23 בינואר 1992) היה שחקן קולנוע אמריקאי ממוצא בריטי שהתפרסם בעיקר בסרטיו כילד/נער בשנות ה-30.

==קורות חיים==
הוא נולד בלונדון אך גדל בבית דודתו "סיסי" בעיר וורמינסטר במחוז וילטשייר בדרום-מערב אנגליה. כבר בגיל שלוש החל להופיע בחגיגות מקומיות ובגיל שש (1930)הופיע לראשונה בקולנוע. הוא הופיע בארבעה סרטים בריטיים בתפקידים קטנים עד שבשנת 1934 ראו אותו הבמאי ג'ורג' קיוקור והמפיק דייוויד סלזניק והחליטו לתת לו את תפקיד דייוויד הילד בסרט דייוויד קופרפילד.

ברת'ולומיו ודודתו עברו ב-1934 לארצות הברית וחברת מטרו גולדווין מאייר החתימה אותו על חוזה לשבע שנים. הסרט היה הצלחה גדולה וברת'ולומיו הפך לכוכב קולנוע.

בין הצלחותיו היו אנה קארנינה עם גרטה גרבו (1935), "חייל מקצועי" עם ויקטור מקלגלן וגלוריה סטיוארט (1935), לורד פונטלרוי הקטן (1936), "לוידס מלונדון" עם טיירון פאואר (1936) ו"ספנים אמיצים" עם ספנסר טרייסי, מיקי רוני ומלווין דאגלס (1937).

רוב הכסף שהרוויח הוצא על עורכי דין נגד הוריו שתבעו את חלקם ברווחים. דודתו בקשה ממטרו גולדווין מאייר להעלות את שכרו וסכסוך זה פגע בקריירה שלו. ב-1938 שיחק בסרט "החטוף" לפי ספרו של רוברט לואיס סטיבנסון וב-1940 שיחק במשפחת רובינסון השווייצרית.

במלחמת העולם השנייה שירת בצבא אך נפצע בתאונה ושוחרר.

לאחר המלחמה לא הצליח לשקם את הקריירה הקולנועית שלו ופנה לטלוויזיה בה השתתף בסדרות ובפרסומות.

נפטר בגיל 67 מאמפיזמה של הריאות.

ב-1960 נקבע לכבודו כוכב בשדרת הכוכבים של הוליווד.

==פילמוגרפיה חלקית==
*דייוויד קופרפילד (1935)
*אנה קארנינה (1935)
*חייל מקצועי (1935)
* לורד פונטלרוי הקטן (1936)
* לוידס מלונדון (1936)
* ספנים אמיצים (1937)
* החטוף (1938)
* לורד ג'ף (1938)
* משפחת רובינסון השווייצרית (1940)
* יאנקי באיטון (1942)
* קאדטים במצעד (1942)

==קישורים חיצוניים==

* [https://www.findagrave.com/memorial/6656086/freddie-bartholomew פרדי ברת'ולומיו], באתר find a grave
* 
* 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1924
קטגוריה:אמריקאים שנפטרו ב-1992
קאפטלנטוטי

קאפטלנטוטי (בהונגרית: Káptalantóti) הוא כפר קטן במחוז וספרם שבמרכז הונגריה.
כמו כפרים רבים באירופה גם בקאפטלנטוטי מספר התושבים נמצא בירידה. כך, בשנת 1990 חיו בכפר 503 תושבים, ובשנת 2020 רק 488 תושבים.

==יהודי קאפטלנטוטי==
בקאפטלנטוטי חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|46
|767
|-
|1910
|27
|
|-
|1920
|15
|
|-
|1930
|12
|
|-
|1941
|6
|875
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אליס סטנלי אצ'יסון

אליס סטנלי אצ'יסון (באנגלית: Alice Stanley Acheson; 12 באוגוסט 1895 – 20 בינואר 1996) הייתה ציירת אמריקאית.

== קורות חייה ==
אצ'יסון נולדה בשרלוויקס, מישיגן. הייתה בתה של האמנית ג'יין סי סטנלי ונכדתו של ג'ון מיקס סטנלי<ref></ref> אביה לואי, היה עורך דין ברכבת. היא גדלה בדטרויט.<ref></ref> היא למדה אמנות במכללת ולסלי, שם בקרב חבריה לכיתה הייתה אחותו של דין אצ'יסון, והשניים נישאו במאי 1917, באותו חודש בו סיימה את לימודיה בקולג'.<ref></ref>

היא המשיכה בלימודיה האמנותיים אחרי שעברה לוושינגטון הבירה עם בעלה, למדה שיעורים בבית הספר של המוזיאון לאמנויות יפות, בוסטון, בבית הספר לאמנות קורקורן. משנת 1919 הייתה פעילה כאמנית בוושינגטון, ובסופו של דבר הצטרפה והציגה עם אגודת אמני וושינגטון, ממנה קיבלה תעודת כבוד בשנת 1940. היא הייתה גם חברה פעילה במועדון ציירי צבעי המים של וושינגטון, באגודת האמנים בוושינגטון ובאיגוד הלאומי של אמניות.

במשך מלחמת העולם השנייה היא זנחה את הציור לטובת חקלאות לתמיכה במאמץ המלחמתי, ולימדה גם ציור לחיילים פצועים במרכז הרפואי של הצבא. היא חזרה לעשות זאת שוב כאשר בעלה מונה לשר החוץ של ארצות הברית, וסירבה להציג בתערוכות עד שהוא יחזור לחיים הפרטיים. זאת כדי לא לצור את התחושה שהיא תשתמש בתהילה שלו לקידום הקריירה שלה.

אצ'יסון תוארה כאישה אופנתית, אף התעניינותה הקטנה בענייני חוץ, היא הייתה מסורה לבעלה והגנה עליו מפני כל תחושה רעה. בני הזוג היו הורים לשלושה ילדים, שישה נכדים ושישה נינים.

אצ'יסון נפטרה בביתה בוושינגטון, ונקברה בבית העלמין באוק היל לצד בעלה.

== יצירתה ==
אצ'יסון עבדה בפסטלים, צבעי מים וצבעי שמן במהלך הקריירה שלה, והתקדמה מסגנון ייצוגי למשהו שמתקרב להפשטה. ארבע מיצירותיה נמצאות באוסף מוזיאון הירשהורן וגן הפסלים, חלק מהורשתו המקורית של ג'וזף הירשהורן; הם כוללים טבע דומם בשמן, שתוארך לפני שנת 1956;<ref></ref> נוף ללא תאריך בשמן; נוף בצבעי מים של פנום פן בשנת 1975; וקולאז' משנת 1970 שכותרתו "העיר". שני צבעי מים ללא תאריך הם בבעלות מוזיאון האמנות האמריקנית סמית'סוניאן.

יצירות אחרות הן בבעלות אוסף פיליפס, המוזיאון הלאומי לנשים באמנויות, והספרייה והמוזיאון הנשיאותי של הארי ס. טרומן. עבודותיה היו בעבר באוסף גלריית קורקורן לאמנות, וניתן למצוא אותן גם באוספים אחרים.<ref></ref>

==קישורים חיצוניים==

* 

== הערות שוליים ==

קטגוריה:ציירות אמריקאיות
קטגוריה:בוגרות מכללת ולסלי
קטגוריה:אמריקאיות שנולדו ב-1895
קטגוריה:אמריקאים שנולדו ב-1895
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996
טקס פרסי אנני ה-29

טקס פרסי אנני ה-29 (באנגלית: 29th Annie Awards) נערך ב-10 בנובמבר 2001<ref></ref>, ובו הוענקו פרסים עבור ההישגים הגדולים ביותר בתעשיית האנימציה בשנה. הסרט שרק הפך למנצח הגדול של הטקס, כאשר זכה ב-8 פרסים מתוך 12 מועמדויות, בהם פרס אנני לסרט הטוב ביותר.

== זוכים ומועמדים ==
הזוכים מודגשים, ומופיעים ראשונים.
=== הסרט הטוב ביותר ===
שרק - דרימוורקס הנפשה<ref></ref>
* אוסמוזה ג'ונס - האחים וורנר
* דם: הערפד האחרון - הפקת IG
* הקיסר נפל על הראש - וולט דיסני

=== הסרט הקצר הטוב ביותר<ref></ref> ===
המוח של הוברט - WildBrain<ref></ref>.
* "מר דיגיטל טוקורו #1542" - ניפון TV
* "Rejected" - דון הרצפלדט
* "Stubble Trouble" - קלבש הנפשה
* טניישס די : "Fuck Her Gently" - ספומקו

=== פרסים אחרים ===
הקיסר נפל על הראש זכה בשלושה פרסים: הדיבוב הטוב ביותר (קטגוריית נשים) לארתה קיט בדיבוב איזמה, דמות האנימציה הטובה ביותר, והשיר הטוב ביותר.

בין הזוכים האחרים נמנו אדי מרפי בתפקיד חמור בשרק, משפחת סימפסון, פיוצ'רמה, זים הפולש, קטי נג'ימי על תפקידה כפגי היל במלך היל, באטמן הדור הבא: שובו של הג'וקר ובנות הפאוור פאף<ref></ref>.

==== פרס ג'יין פוריי ====
* לאונרד מלטין

==== פרס וינזור מקיי ====
* בוב גיבנס
* פיט אלבדארו
* ביל ג'אסטיס

== קישורים חיצוניים ==
* [https://www.imdb.com/event/ev0000032/2001/1 טקס פרסי אנני ה-29], באתר IMDb

== הערות שוליים ==

קטגוריה:טקסי פרס אנני
קטגוריה:2001 בארצות הברית
קקוט

קקוט (בהונגרית: Kékkút) הוא כפר זעיר במחוז וספרם שבמרכז הונגריה.
כמו כפרים רבים באירופה גם בקקוט מספר התושבים נמצא בירידה. כך, בשנת 1990 חיו בכפר 82 תושבים, ובשנת 2020 רק 44 תושבים.

==יהודי קקוט==
בקקוט חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|5
|310
|-
|1920
|6
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
שרה גודרידג'

שרה גודרידג (באנגלית: Sarah Goodridge; 5 בפברואר 1788 – 28 בדצמבר 1853) הייתה ציירת אמריקאית שהתמחתה במיניאטורות. היא הייתה אחותה הגדולה של אליזבת גודרידג', גם היא מיניאטורית אמריקאית.

== קורות חייה ==
גודרידג' נולדה בטמפלטון, מסצ'וסטס, ילדתם השישית של אבנעזר גודרידג' ואשתו ביולה צ'יילדס.<ref></ref> בגיל צעיר היא החלה לצייר והראתה יכולת אמנותית. באותה העת, ההזדמנויות החינוכיות של נשים היו מוגבלות במקום בו גודרידג' התגוררה, ולכן היא הייתה אמנית אוטודידקטית. היא למדה בבית הספר המחוזי המקומי. הרישומים המוקדמים שלה של אנשים סביבה היו על קליפת עץ ליבנה מכיוון שלא היו לה משאבים לרכישת נייר. היא שהתה עם אחיה, ויליאם, כמה חודשים במילטון, ולמדה שם בפנימייה. היא גם קיבלה כמה שיעורי ציור בבוסטון שם ליוותה את אחיה. בבוסטון היא פגשה את גילברט סטיוארט שהתעניין בעבודתה.<ref>Catherine Palmer Mitchell (1931). "Goodridge, Sarah". Dictionary of American Biography. New York: Charles Scribner's Sons.</ref>

בשנת 1820 היא התגוררה עם אחותה אליזה בבוסטון והחלה לקבל שיעורים ולצבוע דיוקנאות מיניאטוריות. היא הרוויחה מספיק מעבודתה כדי לפרנס את עצמה ואת משפחתה במשך כמה עשורים. בסופו של דבר היא התמחתה במיניאטורות שצוירו על שנהב, וקיבלה שיעורים מאלקנה טיסדייל. ציוריה הוצגו בבוסטון ובוושינגטון. לאחר שכושר הראייה שלה נפגע בשנת 1851, היא פרשה מציור והתגוררה ברידינג, מסצ'וסטס.<ref></ref>

גודרידג' נודעה בזכות דיוקנאותיו של הפוליטיקאי דניאל ובסטר ועמיתו האמן גילברט סטיוארט. בין עבודותיה של גודרידג' נמצא דיוקן מיניאטורי של שדיים, שכותרתו "יופי חשוף", במוזיאון המטרופוליטן לאמנות בניו יורק. הציור בוצע בשנת 1828, והוצג על ידי האמנית בפני חברה הקרוב דניאל ובסטר.

== גלריה ==
<gallery mode=packed heights=190>
File:Gilbert Stuart crop.jpg | גילברט סטיוארט

File:Anna Powell Mason Perkins.jpg | אנה פרקינס

File:Jane Winthrop.png | ג'יין וינטרופ

File:Sarah Goodridge - Edward Appleton - 1942.11.3 - Smithsonian American Art Museum.jpg | אדוארד אפלטון

File:Sarah Goodridge - Mrs. John Watson (Matilda) - 1948.3.2 - Smithsonian American Art Museum.jpg | מיס ווטסון

File:Lady with high comb in her hair.tif | אשה עם מסרק

File:Christopher Columbus Baldwin - Sarah Goodridge.jpg | קריסטופר בלדווין
</gallery>

== קישורים חיצוניים ==

* 
* 

== הערות שוליים ==

קטגוריה:ציירות אמריקאיות
קטגוריה:ילידות 1788
קטגוריה:אמריקאים שנולדו ב-1788
קטגוריה:אמריקאיות שנפטרו ב-1853
קטגוריה:אמריקאים שנפטרו ב-1853
מיזם משותף

מיזם משותף (באנגלית: Joint venture או בקיצור JV) הוא גוף עסקי שנוצר על ידי שני צדדים או יותר, המאופיין בדרך כלל בבעלות משותפת, תשואות וסיכונים משותפים וניהול משותף. בדרך כלל מצטרפות חברות למיזמים משותפים מאחת מארבע סיבות: גישה לשוק חדש, במיוחד שווקים מתעוררים; כדי להשיג התייעלות של יתרון לגודל על ידי שילוב נכסים ופעולות; לחלוק את הסיכון עבור השקעות או פרויקטים גדולים; או כדי לקבל גישה למיומנויות ויכולות של שותף המחזיק בהם.

מרבית המיזמים המשותפים מוקמים כחברה בע"מ, אם כי חלקם, כמו בענף הנפט והגז, הם שותפויות מוגבלות. לעיתים נפגשים יחידים כדי ליצור שותפות זמנית לצורך מיזם מסוים, ניתן לכנות שותפות כזו גם מיזם משותף בו הצדדים הם "שותפים משותפים".

==התאגדות ומבנה חוקי==
ניתן להשיג מיזם משותף בדרכים רבות, העיקריות שבהן:
* משקיע זר קונה החזקה בחברה מקומית
* חברה מקומית הרוכשת עניין בחברה זרה קיימת
* יזמים זרים ומקומיים המקימים יחד מיזם חדש
* כל היזמים יחד מקימים מיזם חדש עם הון ציבורי ו/או חוב בנקאי

בבריטניה, בהודו ובמדינות רבות בהם השיטה המשפטית היא של המשפט המקובל, על מיזם משותף (או חברה שהוקמה על ידי קבוצת אנשים) להגיש לרשות המתאימה את מזכר ההתאגדות. זהו מסמך סטטוטורי המודיע לציבור החיצוני על קיומו. הציבור יכול לראות את זה במשרד שאליו הוא מוגש. יחד עם תקנון, הוא מהווה "חוקה" של המיזם המשותף במדינות אלה. התקנון מסדיר את היחסים בין בעלי המניות לדירקטורים בחברה ויכול להיות מסמך ארוך ביותר. הוא עוסק בסמכויות שהועברו על ידי בעלי המניות לדירקטורים ואלו המוחזקות על ידם, המחייבות קבלת החלטות רגילות, החלטות מיוחדות וקיום אסיפות כלליות חריגות כדי להביא להחלטת הדירקטורים.

עם הקמתו, הופך המיזם המשותף לישות משפטית חדשה עם המשמעות ש:
* היא נפרדת רשמית ממייסדיה, שאחרת עשויים להיות תאגידי ענק, אפילו בקרב המדינות המתפתחות
* המיזם המשותף יכול להתקשר בשמו, לרכוש זכויות (כגון הזכות לרכוש חברות חדשות)
* יש לה חבות נפרדת מזו של מייסדיה, למעט הון מושקע
* היא יכולה לתבוע (ולהיתבע) בבתי משפט.

==פירוק המיזם המשותף==
בדרך כלל המיזם המשותף אינו קבוע, ויכול להיות מפורק כאשר:
* מטרות המיזם המקוריות הושגו
* מטרות המיזם לא הושגו, והמיזם מחליט להתפרק
* אחד או שני הצדדים אינם מסכימים עוד עם מטרות המיזם המשותף
* משך הזמן שהוסכם על המיזם המשותף פג
* סוגיות משפטיות או פיננסיות מביאות לפירוקו
* התנאים שהתפתחו בשוק השתנו כך שהמיזם המשותף כבר אינו מתאים או רלוונטי
* צד אחד רוכש את השני

==קישורים חיצוניים==
* 
* 
* 

קטגוריה:עסקים
המעורבות הטורקית במלחמת האזרחים השנייה בלוב

המעורבות הטורקית במלחמת האזרחים השנייה בלוב (בערבית: تدخل تركيا في الحرب الأهلية الليبية الثانية) היא פלישה צבאית של טורקיה, שהחלה בינואר 2020 לתמיכה בפלג ממשלת ההסכמה הלאומית במלחמת האזרחים השנייה בלוב נגד בית הנבחרים וח'ליפה חפתר. הפלישה הביאה לנסיגת כוחותיו של חפתר שהיו קרובים לכיבוש מטריפוליטנה מידי ממשלת ההסכמה הלאומית וחיזקה את מעמדה של טורקיה במלחמת הפרוקסי שלה נגד רוסיה.

== מתקפת 2020 ==
במסגרת הכרזתו של נשיא טורקיה, רג'פ טאיפ ארדואן, כי מדינתו תחל בתמיכה צבאית עם ממשלת ההסכמה הלאומית תחת פאיז א-סראג' נגד כוחות בית הנבחרים תחת ח'ליפה חפתר. בתחילת הפעולה הגיעו הכוחות אל טריפולי ואירעה התנגשות כאשר כוחות טורקים אשר הפציצו מטוס של חיל האוויר הצרפתי (צרפת תומכת בבית הנבחרים), דבר אשר פגע ביחסי טורקיה–צרפת.

במאי, לאחר מספר חודשי לחימה, הכוחות הטורקים צלחו בייצוב הגבול עם תוניסיה. ב-5 ביוני, עם ייצוב טריפולי והסביבה, החלה פעולה טורקית מרכזית. בתוך יומיים הגיעו הכוחות הטורקים לשערי סירת. עד ה-10 לחודש, בשיתוף פעולה עם כוחות הממשלה הלאומית במדבר לוב, כל הגבול בין לוב לאלג'יריה נכבש, כמו גם שליש המדינה המערבי לידי הממשלה הלאומית בחסות טורקיה.

מנקודה זאת הסתיים המבצע הטורקי הגדול ומצב האש חזר למצב ללא כל פעולות מרכזיות.

== תגובה בינלאומית ==
* : ממשלת קפריסין הביעה התנגדות נחרצת לפעילות הטורקית בלוב וניסתה להשיג תמיכה של עוד מדינות מסביב אל הים התיכון להביע התנגדות לטורקיה.
* : נוסף על התנגדות לפעולה הטורקית בלוב וכינוייה כבִּלתִי חוּקִית, צבא מצרים החל להתגייס לתמיכה בבית הנבחרים תחת ח'ליפה חפתר.
* : נוסף על איחוד כוחות עם מצרים, נשיא צרפת, עמנואל מקרון הצהיר כי צרפת לא תרשה התערבות צבאית של טורקיה על גבי אדמת לוב.
* : ממשלת יוון גירשה את השגריר הלובי (שהיה מממשלת ההסכמה הלאומית) מאתונה ושלחה שני מכתבים לאו"ם אשר קוראים לעצור את הפעילות הטורקית.
* : שר החוץ האיראני, מוחמד ג'וואד זריף, הביע תמיכה במאבק המלחמה הטורקי ואמר כי שתי המדינות (איראן וטורקיה) רואות בעין אחת את עתידה של לוב.
* : שר החוץ הישראלי, ישראל כ"ץ אמר שהפעולה הטורקית היא בִּלתִי חוּקִית אך טען כי אין בכוונת ישראל להתנגש חזיתית נגד טורקיה. נוסף על כך, ישנו חשש כי ברית אנקרה-טריפולי תפעל לחתוך את דרכי המסחר של ישראל עם אירופה דרך הים התיכון.
* : הממשלה בתוניס דחתה את בקשתה של טורקיה להשתמש בשטחה למען אימון צבאי.
* : באבו דאבי דרשו מיד שטורקיה תעצור את הפעולה, שכן זו פגיעה במדינה החברה בליגה הערבית וסכנה ליציבות המזרח התיכון.
* : שר החוץ הסעודי הביע התנגדות אל "ההסלמה הטורקית האחרונה בלוב" וטען כי זאת פגיעה באינטרסים הלאומיים של סעודיה עצמה.
* : שר החוץ בבחריין הביע התנגדות לפעולה הטורקית בלוב.

== ראו גם ==
* יחסי טורקיה–לוב
* מלחמת האזרחים השנייה בלוב

== הערות שוליים ==

קטגוריה:2020: סכסוכים
קטגוריה:טורקיה: היסטוריה צבאית
קטגוריה:לוב: צבא וביטחון
קטגוריה:מלחמות אזרחים
קטגוריה:2020 בטורקיה
קטגוריה:מלחמת האזרחים השנייה בלוב
אליזבת גודרידג'

אליזבת (אליזה) גודרידג (באנגלית: Elizabeth Goodridge; 12 במרץ 1798 – 18 באפריל 1882) הייתה ציירת אמריקאית שהתמחה במיניאטורות. היא הייתה אחותה הצעירה של שרה גודרידג', גם היא ציירת מיניאטורות אמריקאית.

== קורות חייה ==
גודרידג' נולדה בטמפלטון, מסצ'וסטס, הילדה השביעי של אבנעזר גודרידג' ואשתו ביולה צ'יילדס.

המיניאטורות המוקדמות ביותר של אליזבת הן מסוף שנות ה -20 של המאה ה-19, והן דומות בסגנון לעבודתה של אחותה, אם כי לא מתקדמות כמוה מבחינה טכנית.<ref>Johnson, Dale T. American Portrait Miniatures in the Manney Collection (New York: Metropolitan Museum of Art, 1990), pp.123–24.</ref> בגיל צעיר היא החלה לצייר והראתה יכולת לאמנות. באותה תקופה, ההזדמנויות החינוכיות של נשים היו מוגבלות במקום בו גודרידג' התגוררה, ולכן למעשה הייתה אמנית אוטודידקטית.<ref></ref>

== קריירה ==
גודרידג' החלה כנראה את דרכה בבוסטון בעבודה עם אחותה, אך בילתה את מרבית חייה בחלקה המרכזי של מסצ'וסטס. היא גרה בטמפלטון, מסצ'וסטס, וערכה מספר נסיעות ארוכות לוורסטר בשנות השלושים והארבעים של המאה ה-19, ובמהלכם התגוררה עם בני משפחת פוסטר וציירה אותה.<ref>Strickler, Susan, American Portrait Miniatures (Worcester: Worcester Art Museum, 1989), p. 63.</ref>

אוסף הדיוקנאות של האגודה האנטיקווארית האמריקאית מכיל את הייצוג הגדול ביותר – 12 תמונות – של עבודתה הידועה של אליזה גודרידג'. במוזיאון לאמנות של ווסטר יש גם כמה מיניאטורות שלה.

בין המיניאטורות הידועות יותר של אליזבת גודרידג' ניתן למנות את:
* גברת אליס גודרי מוילמינגטון, מסצ'וסטס, במוזיאון המטרופוליטן לאמנות
* סטיבן סליסברי השלישי (1838), צבעי מים על שנהב, במוזיאון לאמנות ווסטר
* סופיה דווייט פוסטר ברנסייד (1830 לערך), באוסף האגודה האמריקאית לאנטיקוואריות
* ג'וליה פורטר דווייט (1832 בערך), דיוקן של הסבתא של נשיא אוניברסיטת ייל, טימותי דווייט, בגלריה לאמנות של אוניברסיטת ייל, ניו הייבן

הנופים של אליזבת גודרידג' כוללים נוף של הר הוליליוק, מסצ'וסטס ונהר קונטיקט, בערך. 1827, ונוף של ראונד היל, נורת'המפטון, מסצ'וסטס, 1824, במוזיאון לאמנות בווסטר.

== חייה האישיים ==
בשנת 1849, בגיל חמישים ואחת, התחתנה גודרידג' עם קולונל אפרים סטון, שהיה בעל חנות כללית ומנסרה בטמפלטון.

== גלריה ==
<gallery mode=packed heights=170>
File:Elizabeth Russell Fiske.jpg | אליזבת פיסק
File:Sophia Dwight Foster Burnside.jpg | סופיה ברנסייד
File:The Foster Children.jpg | ילדי משפחת פוסטר
File:Lydia Styles Foster.jpg | לידיה פוסטר
</gallery>

==קישורים חיצוניים==

== הערות שוליים ==

קטגוריה:ציירות אמריקאיות
קטגוריה:ילידות 1798
קטגוריה:נפטרות ב-1882
קישפאטי

קישפאטי (בהונגרית: Kisapáti) הוא כפר קטן במחוז וספרם שבמרכז הונגריה.
כמו כפרים רבים באירופה גם בקישפאטי מספר התושבים נמצא בירידה. כך, בשנת 1990 חיו בכפר 369 תושבים, ובשנת 2020 רק 320 תושבים.

==יהודי קישפאטי==
בקישפאטי חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|11
|458
|-
|1910
|7
|
|-
|1920
|5
|
|-
|1930
|5
|
|-
|1941
|6
|754
|-
|}

==קישורים חיצוניים==

==הערות שוליים==

קטגוריה:הונגריה: כפרים
סמל העיר נס ציונה

סמל העיר נס ציונה, סמלה הרשמי של העיר נס ציונה, פורסם ב-13 בנובמבר 1958 ואושר ב-13 באפריל 1972.

== תיאור הסמל ==
שחזור של דגל "נס ציונה" שהונף ב-[[1891.]]
מורכב ממגן בעל שדה ירוק המוטען בפרח לבן בעל שלושה עלי כותרת. בכל עלה כותרת מוטען ציור המסמל את אחד מענפי התעשייה שכלכלו את העיר בזמן הקמתה:
* דבורה - סמל לענף הכוורנות ורדיית הדבש.
* תפוזים - סמל לענף החקלאות ותעשיית ההדרים.
* גלגל שיניים ופטיש - סמל לתעשייה והמלאכה היוצרת בעיר.
מתחת לפרח סרט כחול ועליו שם העיר, והם מוקפים ב-7 כוכבים מחומשים זהובים. בראש הדגל סרט בצבעי לבן-כחול-לבן-כחול-לבן. הכוכבים והדגל לוקחים מחזונו של חוזה המדינה, בנימין זאב הרצל, לדגלה של מדינת היהודים. הדגל המונף בראש הדגל מסמל גם את האירוע בו על פי המסורת הונף לראשונה דגל כחול-לבן כדגל עברי ב-1891 על ידי מיכאל הלפרן, ממייסדי העיר.

=== סמליל ממותג ===
הסמליל הממותג של העיר הוא עגול, מוקף בקו ירוק שבקצהו עלים, ברקע העיגול מגדלים גורדי שחקים כחולים ועץ ירוק ולפניהם צלליות של גבר ואישה, ילדה ורוכב אופניים בצבעי חום ולבן. בתחתית הסמל שם העיר והמוטו "העיר הירוקה בישראל". בפינה הימנית העליונה מופיע סמל העיר הרשמי בצבע ירוק בהיר.

הסמליל נועד להדגיש ערכים עליהם "הושתתה העיר": קהילה ומשפחה, שמירה על איכות סביבה והיותה "מרכז לקידום טכנולוגיה וחדשנות". הסמליל והמוטו אינם עוד בשימוש.

== היסטוריה ==
הסמל עוצב בראשית שנות ה-50 על ידי מועצת העיר השנייה בראשותו של אליהו מירון ופורסם ב-13 בנובמבר 1958. הסמל אושר על ידי הכנסת ב-13 באפריל 1972. המוטו "נס ציונה – עיר עם לב של מושבה" הוסף בשנת 1993 עם כניסתו של יוסי שבו לתפקיד ראש העיר.

בשנת 2014 הציגה העירייה סמליל אשר משמר בפינתו הימנית-העליונה את סמל העיר המקורי. הסמליל עוצב על ידי חני עבודי, על בסיס סמל חגיגות 130 שנה להיווסדותה של העיר ותוך שימור הסמל המקורי נועד להדגיש את עברה ועתידה של העיר. בשנת 2019 הוחלט לחזור לסמל המקורי וכיום הסמל אינו בשימוש.

== קישורים חיצוניים ==

== הערות שוליים ==

נס ציונה
קטגוריה:נס ציונה
שמעון נחמני

שמעון נחמני הוא קצין משטרה ישראלי בדרגת תת-ניצב, המכהן כסגן ראש אגף המבצעים.

==ביוגרפיה==
נחמני התגייס למשטרה ב-1990. שירת כסייר במרחב ירקון וב-1995 סיים קורס קצינים. שימש מפקד יס"מ של מרחב הירקון, ובשנים 2007–2010 שימש מפקד תחנת שדרות. בהמשך שירת כקצין אג"ם של מרחב איילון, קצין אג"ם של מרחב ירקון וראש מחלקת המבצעים באגף השיטור והמבצעים. בנובמבר 2017 מונה למפקד מרחב לכיש.

ב-2020 מונה לראש חטיבת המבצעים בדרגת תת-ניצב. ב-2022 מונה לסגן ראש אגף המבצעים.

נשוי ואב לחמישה. בעל תואר ראשון במנהל עסקים ותואר שני בהתנהגות ארגונית.

בתאריך 15.1.24 הודיע על פרישתו מהמשטרה, ברקע העימות בינו לבין המפכ"ל יעקב שבתאי בנוגע להטלת האחריות על אסון הר מירון וההחלטה של השר לביטחון לאומי, איתמר בן גביר, להאריך את כהונתו של המפכ"ל, יעקב שבתאי, בחצי שנה.[https://www.israelhayom.co.il/news/local/article/15085093]

==קישורים חיצוניים==

*[https://www.gov.il/he/departments/news/police_30042020_sdl חילופי פיקוד במרחב לכיש], אתר משטרת ישראל, 30 באפריל 2020

קטגוריה:תתי-ניצבים במשטרת ישראל
קטגוריה:ישראלים שנולדו במאה ה-20
קוואגוארש

קוואגוארש (בהונגרית: Kővágóörs) הוא כפר קטן במחוז וספרם שבמרכז הונגריה.
כמו כפרים רבים באירופה גם בקוואגוארש מספר התושבים נמצא בירידה. כך, בשנת 1990 חיו בכפר 503 תושבים, ובשנת 2020 רק 488 תושבים.

==יהודי קוואגוארש==
בקוואגוארש חיו יהודים החל מסוף המאה ה-18, בשנת 1785 חיו בכפר 13 משפחות ובהן 52 יהודים. הקהילה היהודית הוקמה בשנת 1778 והקימה חברה קדישא, בנתה בית כנסת במקום ובתי ספר.
במאי 1944 גורשו יהודי הקהילה לגטו בטפולצה את השואה שרדו רק 16 יהודים. בשנת 1946 חיו בכפר 6 יהודים.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|134
|
|-
|1880
|238
|1,849
|-
|1910
|145
|
|-
|1920
|76
|
|-
|1930
|72
|
|-
|1941
|51
|1,716
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA481#v=onepage&q&f=false קוואגוארש] בפנקס הקהילות הונגריה, עמוד 481
* קו'באגו-או'רש (קאוועגערש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 363. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים
בישופ'ס מאיטר

בישופ'ס מאיטרה או בישופ'ס מייטר (באנגלית: Bishop's Mitre; מילולית: מצנפת הבישוף או כתר הבישוף) הוא הר בהרי קאומאג'ט שבקורדילרה הארקטית, באי גרימינטון צפון חצי האי לברדור, בפרובינציית ניופאונדלנד ולברדור שבקנדה.

ההר הוא אחד ההרים הגבוהים ביותר בהרי קאומאג'ט. גובהו של ההר 1,087 מטרים מעל פני הים.

ההר מתנשא לגובה של 294 מטרים מעל סביבתו.

ההר ממוקם 3 קילומטרים ממזרח להר ברייב.

== מקור השם ==

ההר ידוע בצורתו דמוית המצנפת של הבישוף. במרכז ההר התלול זורם נהר, המפריד בין שני חלקי ההר (ראו בתמונה).

== קישורים חיצוניים ==
* [https://www.mountain-forecast.com/peaks/Bishop-s-Mitre-Labrador/forecasts/1113 תחזית מזג אוויר עדכנית ארוכת טווח עבור בישופ'ס מאיטר]
* [https://www.roadonmap.com/ca/where-is/Bishop's_Mitre,mountain המרחק מבישופ'ס מאיטר לאתרים אחרים בקנדה]
* [https://mapcarta.com/N7310454025 מפת אזור הר בישופ'ס מאיטר]
* [https://peakvisor.com/peak/bishops-mitre.html תרשים הנוף הנשקף מהר בישופ'ס מאיטר]
* [https://peakvisor.com/3d-map/peak/bishops-mitre.html מפה טופוגרפית תלת־ממדית של הר בישופ'ס מאיטר]

== הערות שוליים ==

בישופ'ס מיטרה
בישופ'ס מיטרה
הר ברייב

הר ברייב (באנגלית: Brave Mountain) הוא הר תלול בהרי קאומאג'ט שבקורדילרה הארקטית, באי גרימינגטון, בצפון חצי האי לברדור, בפרובינציית ניופאונדלנד ולברדור שבקנדה.

ההר הוא אחד ההרים הגבוהים ביותר בהרי קאומאג'ט. 

גובהו של ההר 1,300 מטרים מעל פני הים, והוא ההר ה-34 בגובהו בניופאונלד ולברדור.

ההר מתנשא לגובה של 1,270 מטרים מעל סביבתו, הוא ההר ה-4 בהתנשאותו בניופאונלנד ולברדור.

ההר ממוקם 3 קילומטרים מדרום מערב להר בישופ'ס מאיטר.

== קישורים חיצוניים ==

* [https://bivouac.com//MtnPg.asp?MtnId=4656 הר ברייב] באתר "אנציקלופדיית ההרים הקנדית"
* [https://mapcarta.com/24161910 מפת אזור הר ברייב]
* [https://www.mountain-forecast.com/peaks/Brave-Mountain/forecasts/1300 תחזית מזג אוויר עדכנית ארוכת טווח עבור הר ברייב]
* [https://peakvisor.com/peak/brave-mountain.html תרשים הנוף הנשקף מהר ברייב] באתר peakvisor
* [https://peakvisor.com/3d-map/peak/brave-mountain.html מפה טופוגרפית תלת־ממדית של אזור הר ברייב]

== הערות שוליים ==

ברייב
ברייב
סמל העיר ראש העין

סמל העיר ראש העין, סמלה הרשמי של העיר והעירייה, אומץ ב-1 בדצמבר 1968.

== תיאור הסמל ==
הסמל מורכב ממגן בעל שדה כחול המוטען בראשו באיור של כנפי נשרים ובתחתיו מזרקה. במכנפי הנשרים יוצאות קרני אור בצבע צהוב וקרן אור מרכזית לבנה המאירה את המזרקה ובתוך אורה איור בתי מגורים קטנים לצד עצים. קרני האור הצהובות יוצרות דוגמה שמכונה "מרבד הקסמים". בתחתית הסמל קלף צהוב ובו שם העירייה.

הרעיון לעיצוב הסמל נלקח מהפסוק מספר שמות שמופיע בראשו:

הפסוק מתאר את רעיון השיבה לארץ ישראל, ממנו נלקחו איור כנפי הנשרים שמופיעות בראש הסמל. גם שאר המוטיבים בסמל נועדו לסמל את עלייתם לארץ ואת שאיפתם לבניין העיר של תושביה הראשונים. הבתים עם העצים מסמלים את רצונם להקים יישוב כפרי וחם עם המורכב מבתים קטנים עם גגות רעפים אדומים. דוגמת המרבד בתחתית הסמל וכנפי הנשר והפסוק הם אזכורים למבצע על כנפי נשרים (המכונה גם מבצע מרבד הקסמים) ומהווים ביחד סמל ואזכור לעלייה מתימן.

המזרקה בתחתית הסמל מסמלת את מעיינות ראש העין, מקורות נחל הירקון, שסמוכים לעיר.

== היסטוריה ==
את הסמל עיצב אהרון אלקלעי, תושב העיר שהיה מדריך לציור וגרפיקה בבית הנוער. בעיצוב הסמל היה מעורב גם מרדכי יצהרי, סופר ומשורר יליד תימן ותושב העיר. הסמל אושר בישיבת המועצה בראשות שלום מנצורה ב-1 בדצמבר 1968.

== קישורים חיצוניים ==

== הערות שוליים ==

ראש העין
קטגוריה:ראש העין: תרבות
קטגוריה:נשר בתרבות
לורנס רופ

לורנס רופ (בגרמנית: Laurence Rupp; נולד ב-10 באוגוסט 1987 בווינה, אוסטריה) הוא שחקן תיאטרון וקולנוע אוסטרי. הוא שיחק באנסמבל בורגתיאטר בווינה וכעת הוא חבר בברלינר אנסמבל. ידוע ממשחקו בסדרת הטלוויזיה של נטפליקס, "ברברים".

== ביוגרפיה ==
לורנס רופ משחק מאז שהיה ילד. הוא שיחק בסדרת הטלוויזיה "המפקח רקס" משנת 1999. לאחר מכן, רופ התמסר ללימודיו בבית הספר ומדי פעם הופיע בתפקידים קטנים מול המצלמה, כולל בשנת 2001 בסרט הטלוויזיה "טום וכנופיית הבונה".

זמן קצר לאחר שסיים את לימודיו בתיכון בשנת 2006, הבמאי אנדראס פרוצ'סקה ליהק אותו לסרט האימה "In 3 Days You're Dead". אופרת הסבון האוסטרית "Mitten im 8en", בה השתתף רופ בשנת 2007, בוטלה לאחר 56 פרקים בגלל ירידה במדרוג.<ref>Die Presse: [http://diepresse.com/home/kultur/news/310180/index.do ORF: "Mitten im Achten" wird eingestellt], 13. Juni 2007</ref> באותה שנה שיחק גם בסרט הקומדיה השווייצרי של מייק אשמן, "Tell".

משנת 2010 ואילך למד רופ דרמה בסמינר מקס ריינהרדט בווינה. מספטמבר 2013 הוא היה חבר באנסמבל השחקנים בבורגתיאטר בווינה. מעונת 2017/2018 עבר לשחק בברלינר אנסמבל בהנחיית אוליבר ריס.

משנת 2020, רופ מככב בתפקיד ראשי בסדרת הטלוויזיה של נטפליקס, "ברברים" בתפקיד "ארמיניוס".
עבור משחקו בסדרת הטלוויזיה "שוטרים" הוענק לו פרס הקולנוע האוסטרי לשנת 2019 בקטגוריה "התפקיד הראשי הטוב ביותר".<ref>[http://www.oesterreichische-filmakademie.at/2019/PreistraegerInnen_Oesterreichischer_Filmpreis_2019.pdf Preisträger/Innen Österreichischer Filmpreis 2019]. Abgerufen am 30. Jänner 2019.</ref><div style="column-width: 25em; column-count: 2">
*
</div>

== חיים אישיים ==
ב-12 בנובמבר 2007 נולד בנו הראשון עם השחקנית האוסטרית סברינה רייטר. בני הזוג נפרדו לאחר הלידה.

במרץ 2015 נולד בנו השני, מהשחקנית הגרמנית פאולה שרם.<ref>[http://www.bz-berlin.de/leute/tv-star-paula-schramm-spielt-die-mutter-rolle B.Z. Berlin: TV-Star Paula Schramm spielt die Mutter-Rolle]. Artikel vom 5. Mai 2015, abgerufen am 7. November 2015.</ref>

==קישורים חיצוניים==

== הערות שוליים ==

קטגוריה:שחקני תיאטרון אוסטרים
קטגוריה:שחקני קולנוע וטלוויזיה אוסטרים
קטגוריה:אוסטרים שנולדו ב-1987
סמל העיר רמלה

סמליל העיר הממותג
סמל העיר רמלה, סמלה הרשמי של העיר והעירייה, אומץ ב-1952 ואושר ב-13 בנובמבר 1958.

== תיאור הסמל ==
סמל העיר מורכב ממגן בעל שדה ירוק כהה, ובו נראים בלבן ענף ועלי עץ זית, זכר לכרמי הזית הנרחבים מהם ייצרו הן שמן והן סבון ושהיו מרכיב משמעותי בכלכלת העיר, גלגל שיניים המדגיש את פיתוחה התעשייתי של העיר ומגן דוד המסמל את זהותה של העיר כעיר עברית הקולטת עלייה.

== היסטוריה ==
בול הנושא את סמל העיר
במסגרת תחרות שפורסמה על ידי העירייה לעיצוב סמל העיר נבחרה עיצובו של הגרפיקאי תושב ירושלים צבי נרקיס ונבחר ב-1952 על ידי ועדה בראשות יעקב בן-סירא. על הזכייה בתחרות זכה ב-150 לירות ישראליות. הסמל אומץ רשמית על ידי הכנסת ב-18 באוקטובר 1970.

סמל זה הונצח על בול של דואר ישראל שהונפק ב-9 ביולי 1969 בערך נקוב של 0.18 ל"י בעיצוב האחים שמיר.

בשנת 2012, מותגה העיר מחדש עם סמל חדש המכיל את מגדל העיר העתיק תחת הסלוגן "קרובה ללב שלך". בשנת 2021 שונה הסלוגן ל"עיר עולם".

== קישורים חיצוניים ==

*[https://www.nli.org.il/he/archives/NNL_ARCHIVE_AL997009634663805171/NLI#$FL169939480 סמל העיר רמלה עם כיתוב המסביר את פרשם של הסמלים המרכיבים אותו], יד יצחק בן צבי, באתר הספרייה הלאומית

== הערות שוליים ==

רמלה
קטגוריה:רמלה: תרבות
סמל העיר רעננה

סמל העיר רעננה, סמלה הרשמי של העיר והעירייה, אומץ ב-2023.

== תיאור הסמל ==
אחד ממגדלי המים ברעננה, כפי שהוא נשקף מכיוון דרום-מערב
הסמל מורכב מצורה המזכירה תלתן שמסמל את עץ ההדר ששולח את פירותיו לכיוונים שונים. ההסתעפות בכיווני הצמיחה של עץ ההדר נועדה לסמל את ההסתעפות מפעלי התעשייה בעיר. צורת העץ מוטענת בשם העיר ומאחוריה מגדל מים העומד מעל בריכת מים, אלו מייצגים את שלושת מגדלי המים שהיו במושבה שהיו עומדים מעל בריכות מים. מעל שם העיר בסמל משלושים המייצגים גגות רעפים וגגותיהם של מבני תעשייה.

השילוב בין מגדלי המים ועץ ההדר, שמסמל גם תעשייה, לגגות המסמלים תעשייה נועד לסמל את השילוב בין חקלאות לתעשייה שיש בעיר.

== היסטוריה ==
הסמל עוצב ב-1963 בידי ישעיהו בן-יליד, בן המושבה. עיצובו של בן-יליד נבחר על ידי חברי מועצת רעננה במסגרת תחרות גרפיקאים ליצירת סמל למועצה המקומית רעננה. ב-1989 "שופץ" הסמל על ידי המעצבת נאוה פורת ונוספה לו הסיסמה "רעננה - פנינת השרון". ב-2009 הוסף מוטו נוסף מעל הסמל - "כל יום מחדש!".

הסמל שונה באופן זמני מספר פעמים לאורך ההיסטוריה של העיר לרגל החגיגות להיווסדה (כגון חגיגות 50, 75, 80, 90, 95, ו-100 שנים לעיר).

ב-2013, עם בחירתו לראשות העיר של זאב בילסקי, בוטלו השינויים שבוצעו בסמל השני והוחזר הסמל הוותיק של העיר.

ב-2021 עודכן הסמל ושונה לגרסה מינימליסטית יותר של עץ ההדר, עם הסתעפות הפירות תוך שילוב מגדל המים. בעץ ההדר שולב המספר 100, לרגל חגיגות המאה של רעננה. ב-2023 הוסר המספר 100 מסמל העיר החדש.

<gallery>
קובץ:Coat of arms of Raanana.svg|סמל העיר הראשון, 1963 - 2009; 2013 - 2021
קובץ:RaananaSymbol1989.jpg|וריאציה של הסמל הראשון בעיצובה של נאוה פורת, 1989 - 2009; 2013 - 2021
קובץ:Coat of Arms of Raanana (80th Anniversary).svg|סמל חגיגות ה-80 לעיר, 2002
קובץ:Coat of Arms of Raanana (2009).svg|סמל העיר השני, 2009 - 2013
קובץ:Coat of Arms of Raanana (90th Anniversary).svg|סמל חגיגות ה-90 לעיר, 2012
קובץ:Coat of Arms of Raanana (95th Anniversary).svg|סמל חגיגות ה-95 לעיר, 2017
קובץ:Coat of Arms of Raanana (Centenary).svg|סמל חגיגות המאה לעיר, 2021
</gallery>

== קישורים חיצוניים ==

== הערות שוליים ==

רעננה
קטגוריה:רעננה: תרבות
מנגן מירון (אלבום)

מנגן מירון הוא אלבום האולפן החמישי של נגן הכליזמר הישראלי חיליק פרנק. האלבום יצא לאור בשנת תשס"ט 2009.

== רשימת רצועות ==

== קישורים חיצוניים ==

קטגוריה:אלבומי 2009
קטגוריה:אלבומי מוזיקה יהודית
ניקולאי קינסקי

ננאוי ניקולאי קינסקי (בצרפתית: Nanhoï Nikolai Kinski; נולד ב-30 ביולי 1976) הוא שחקן קולנוע, טלוויזיה ותיאטרון צרפתי-אמריקאי. הוא נולד בפריז וגדל בקליפורניה. כיום מתגורר בברלין, הוא שיחק בעיקר בסרטים אמריקאיים וגרמניים, ומדבר אנגלית, גרמנית וצרפתית. הוא מחזיק בשתי אזרחויות אמריקאית וצרפתית.

הוא בנם היחיד של השחקן הגרמני קלאוס קינסקי ואשתו השלישית, מינהוי ז'נבייב לואניק. הוא אחיה למחצה של השחקניות פולה קינסקי ונסטסיה קינסקי, ובאמצעות נסטסיה, דודה של הדוגמנית קניה קינסקי-ג'ונס.

== ביוגרפיה ==
ניקולאי נולד בשנת 1976 בפריז, לשחקן הגרמני קלאוס קינסקי, ולאשתו השלישית, מינהוי ז'נבייב לואניק, דוגמנית לשעבר. אמו נולדה בווייטנאם והגיעה עם משפחתה לצרפת בגיל שבע. לאביו נולדו שתי בנות מבוגרות יותר, פולה קינסקי ונסטסיה קינסקי, שנולדו בגרמניה לנשותיו הראשונה והשנייה בהתאמה. הוא עבר עם משפחתו לקליפורניה, שם התגורר ניקולאי בעיקר עם אמו לאחר שהוריו התגרשו בשנת 1979. הוא מעולם לא היה קרוב לאחיותיו למחצה, שחיו רוב הזמן בגרמניה.

== קריירת משחק ==
אביו עודד את התעניינותו במשחק. ניקולאי שיחק לראשונה בגיל 13 לצד אביו בסרט "פגניני" שאותו ביים אביו משנת 1989. באמצע שנות ה-90 הוא למד בבית הספר לתיאטרון באוניברסיטת קליפורניה בלוס אנג'לס בפקולטה לתיאטרון<ref>[http://www.nikolaikinski.de/index.php?sid=e72ceb8d0de75eb647bf3b9695e3f809&pid=3&lang=en "Visiting UCLA"], Nikolai Kinski website</ref> וסיים את לימודיו.

לאחר מכן עבר קינסקי לברלין, שם למד לדבר גרמנית שוטפת. מאז שיחק במספר סרטים וסדרות טלוויזיה בשפה הגרמנית, בנוסף ליצירות אמריקאיות.

הוא שיחק בסרט "איאון פלקס" משנת 2005 לצד שרליז ת'רון.

בשנת 2015 שיחק במותחן הפסיכולוגי האמריקאי "1915" שנכתב ובוים על ידי האמריקאי-ארמני גארין הובניסיאן. הסרט עוקב אחר במאי מסתורי שמעלה מחזה כדי להחזיר לחיים את רוחות הרפאים של טרגדיה נשכחת במלאת מאה שנים לרצח העם הארמני.

== פילמוגרפיה נבחרת ==
=== קולנוע ===
* פגניני (19899
* ג'מילה (1994)
* West Coast (2000)
* מרק טורטייה (2001)
* איאון פלקס (2005)
* קלימט (2006)
* הרוזנת (2009)
* מריה מנצרת (2012)
*שלאחר המוות (2014)
*1915 (2015)
* נקודת פריצה (2015)
* מאחורי הקלעים (2019)
* תוכנית א' (2021)
* היה שלום, מר הפמן (2022)
* Gore (TBA)

=== טלוויזיה ===
*תחנת ברלין (2019)
* ברברים (2020)
* ויקינגים: ולהאלה (2023)
*אדוני האוויר (2024) 

==קישורים חיצוניים==

* 

== הערות שוליים ==

קטגוריה:צרפתים ממוצא גרמני
קטגוריה:אמריקאים ממוצא פולני
קטגוריה:אמריקאים ממוצא גרמני
קטגוריה:מהגרים מצרפת לארצות הברית
קטגוריה:שחקני קולנוע וטלוויזיה צרפתים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים ממוצא וייטנאמי
קטגוריה:צרפתים שנולדו ב-1976
קטגוריה:אמריקאים שנולדו ב-1976
ז'וזה פראסיו

ז'וזה פראסיו (בפורטוגזית: José Perácio; 2 בנובמבר 1917 – 10 במרץ 1977) היה כדורגלן ברזילאי, ששיחק בעמדת החלוץ.

==ביוגרפיה==
פראסיו נולד ב-2 בנובמבר 1917 בנובה לימה שבברזיל. הוא התחיל את הקריירה במועדון וילה נובה מעיר הולדתו ולאחר מכן בשתיים מתוך ארבעת המועדונים הגדולים של ריו דה ז'ניירו, בוטפוגו ופלמנגו. במדי פלמנגו כבש 97 שערים ב-123 שערים.

במדי נבחרת ברזיל ערך את הופעת הבכורה בשמינית גמר מונדיאל 1938 נגד פולין, משחק בו כבש צמד בניצחון שלה 5–6. בהמשך הטורניר פראסיו היה זה שגרם לפציעתו של שוער צ'כוסלובקיה, פרנטישק פלניצ'קה, במשחק רבע הגמר שזה שבר את זרועו השמאלית ואת עצם הבריח. בחצי הגמר ברזיל הפסידה לאיטליה ובמשחק על המקום השלישי הוא כבש בניצחון 2–4 על שוודיה. לאחר המונדיאל שיחק גם בקופה רוקה בשנת 1939 ובקופה ריו ברנקו ב-1940.

==תארים==
;וילה נובה
*אליפות מינאס ז'ראיס (3): 1933, 1934, 1935
;פלמנגו
*אליפות ריו דה ז'ניירו (3): 1942, 1943, 1944

==קישורים חיצוניים==

קטגוריה:כדורגלני בוטפוגו
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:כדורגלני מונדיאל 1938
קטגוריה:ילידי 1917
קטגוריה:נפטרים ב-1977
לארס רוסינג

לארס רוסינג (בדנית: Lars Rosing; נולד ב-25 בינואר 1972) הוא שחקן דני-גרינלנדי. אחיו של במאי הקולנוע אוטו רוסינג. הוא נולד במאניצוק, עיירה במערב גרינלנד, וגדל באילוליסאט, עיר גדולה יותר בצפון. מאוחר יותר התגורר רוסינג בנוק, בירת גרינלנד.

== קריירה ==
לארס רוסינג מגלם את הגיבור מאליק בסרט העלילתי הבינלאומי הראשון של גרינלנד "Nuummioq".<ref name="dfi"></ref><ref name="suluk2010_4"></ref> לארס רוסינג מתגורר ליד מונטריאול שבקנדה.

==קישורים חיצוניים==

== הערות שוליים ==

קטגוריה:אינואיטים גרינלנדים
קטגוריה:גרינלנדים ממוצא דני
קטגוריה:מהגרים לקנדה
קטגוריה:שחקני קולנוע וטלוויזיה גרינלנדים
קטגוריה:נוק: אישים
קטגוריה:דנים שנולדו ב-1972